SPRÁVA ZO ZAHRANIČNEJ PRACOVNEJ CESTY č. 110, 111, 112, 113 / 2018

1.  Účastník ZPC:
Ing. Ľubomír Bilský, riaditeľ sekcie podpory vedy,
Ing. Mgr. Anna Krivjanská, vedúca odboru medzinárodnej spolupráce,
JUDr. Viera Petrášová, Odbor medzinárodnej spolupráce, Oddelenie Národné kontaktné body pre H2020,
Ing. Rastislav Baďura, Národný delegát pre H2020, Oblasť Malé a stredné podniky a prístup k prostriedkom rizikového financovania.

2.  Zahraničná pracovná cesta:
Účasť na ResInfra@DR tréningu v oblasti manažmentu výskumných infraštruktúr. 
Banja Luka, Bosna a Herzegovina, 24.- 27.4.2018.
ZPC bolo hradená z rozpočtu projektu ResInfra@DR, číslo DTP1-417-1.1, kofinancovaného z prostriedkov ERDF 85 %.
 
3.  Rámcový program pobytu:
24.4.2018  
08:30			Odchod do Bosny a Herzegoviny služobným autom. 
15:00 – 18:30	Úvod do problematiky, predstavenie účastníkov tréningu, vysvetlenie hlavných pojmov v oblasti výskumných infraštruktúr.
25.4.2018
08:50 – 18:00		1. hlavná téma: Plánovanie a zriaďovanie výskumných infraštruktúr. 
2. hlavná téma: Prevádzka, manažment a monitorovanie výskumných infraštruktúr.
26.4.2018
08:50 – 18:00 		3. hlavná téma: Výsledky a dopady výskumných infraštruktúr v praxi.
			Návšteva Elektrotechnickej fakulty Univerzity v Banja Luke.

27.4.2018
08:50 – 13:30	4. hlavná téma: Dlhodobá finančná udržateľnosť výskumných infraštruktúr. Záver a zhrnutie tréningu.
14:00	Odchod do Bratislavy. 

4.  Stručný priebeh rokovaní, resp.  študijného pobytu:
Prvý deň pracovnej cesty – 24.4.2018 bol venovaný otvoreniu podujatia, predstaveniu každého účastníka tréningu, úvodu do problematiky výskumných infraštruktúr, vysvetlenie terminológie. 

Druhý deň – 25.4.2018 
1. hlavná téma: Plánovanie a zriaďovanie výskumných infraštruktúr (lektor: Evgeni Evgeniev).
Okruhy:
•	excelentnosť európskej vedy;
•	krátky prehľad EU aktivít a nástrojov,
•	definícia, typy a životný cyklus výskumných infraštruktúr,
•	dlhodobý dopad výskumných infraštruktúr,
•	dôvody na zriaďovanie výskumných infraštruktúr na európskej, národnej a regionálnej úrovni,
•	hodnotenie rizika, užívateľská stratégia a politika prístupu,
•	hodnotenie potenciálu spolupráce s privátnym sektorom,
•	komunikácia, marketing a PR,
•	plánovanie medzinárodnej spolupráce,
•	súlad s národnými „cestovnými mapami“ výskumných infraštruktúr a stratégiami pre inteligentnú špecializáciu.
Následne práca v skupinách na prípadových štúdiách. Ďalej nasledovala prezentácia práce za každú skupinu a spätná väzba a diskusia na danú prácu.

2. hlavná téma: Prevádzka, manažment a monitorovanie výskumných infraštruktúr (lektor: Allen Weeks).
Okruhy:
•	poslanie výskumných infraštruktúr,
•	kľúčové zainteresované skupiny,
•	práca s indikátormi,
•	manažment prístupu, finančné, technické a ľudské zdroje,
•	dlhodobý manažment,
•	riadenie výskumných infraštruktúr a spôsoby komunikácie.
Následne práca v skupinách na prípadových štúdiách. Ďalej nasledovala prezentácia práce za každú skupinu a spätná väzba a diskusia na danú prácu.

Tretí deň – 26.4.2018 
3. hlavná téma: Výsledky a dopady výskumných infraštruktúr v praxi (Ioana Spanache).
Okruhy:
•	benefity, ktoré výskumné infraštruktúry ponúkajú pre spoločnosť a priemysel,
•	druhy dopadov výskumných infraštruktúr a príklady indikátorov: vedecký, ekonomický a sociálny dopad,
•	hodnotenie dopadov (vrátane sociálno-ekonomických),
•	metódy hodnotenia.
Následne práca v skupinách na prípadových štúdiách. Ďalej nasledovala prezentácia práce za každú skupinu a spätná väzba a diskusia na danú prácu.
Návšteva lokálnej výskumnej infraštruktúry - Elektrotechnickej fakulty Univerzity v Banja Luke.

Štvrtý deň – 27.4.2018
4. hlavná téma: Dlhodobá finančná udržateľnosť výskumných infraštruktúr (Vlastimil Růžička).
Okruhy:
•	hlavné odporúčania pre dlhodobú udržateľnosť výskumných infraštruktúr,
•	udržanie excelentnosti,
•	politika ľudských zdrojov,
•	efektívny manažment a udržateľné dlhodobé financovanie,
•	využívanie potenciálu výskumných infraštruktúr ako inovačných centier,
•	meranie socio-ekonomických dopadov,
•	lepšie využívanie dát generovaných výskumnými infraštruktúrami,
•	koordinované plánovanie a podpora národných a pan-európskych výskumných infraštruktúr,
•	LERU odporúčania pre zlepšenie kvality, prístupu a vplyvu stredne veľkých výskumných infraštruktúr,
•	porovnanie financovania výsk. infraštruktúr v 11 EÚ štátoch. 
Následne práca v skupinách na prípadových štúdiách. Ďalej nasledovala prezentácia práce za každú skupinu a spätná väzba a diskusia na danú prácu.
Záver a zhrnutie tréningu (Marko Hajdinjak – hlavný organizátor tréningu).

Navštívené zahraničné organizácie: University of Banja Luka, Faculty of Electrical Engineering, Banja Luka, Bosnia and Herzegovina

5.  Odporúčané závery:
Aplikovať získané poznatky a znalosti do prostredia efektívneho riadenia výskumných infraštruktúr na Slovensku – najmä tých, ktoré pravidelne spolupracujú s CVTI SR. Efektívne riadenie aj výskumnej infraštruktúry v CVTI SR (dátové centrum). Odovzdávať ďalej tieto poznatky manažmentu vedeckých parkov a výskumných centier na Slovensku. 

6.   Prehľad prinesenej dokumentácie a miesto jej uloženia
Tréningové materiály sú k dispozícii k nahliadnutiu u účastníkov tréningu.

7.   Osobitne vyhodnotený očakávaný prínos ZPC
Prínosom pre účastníkov tréningu neboli len samotné prednášky skúsených lektorov, ktorí pôsobili alebo pôsobia v manažmente veľkých výskumných infraštruktúr, ale aj produktívne, odborné diskusie, zdieľanie poznatkov a názorov problematiky výskumných infraštruktúr v rámci celého Dunajského regiónu. Významné bolo aj praktické overenie a upevnenie získaných poznatkov formou skupinovej práce na reálnych prípadových štúdiách, kde sa úsilím celého tímu vypracovávali zaujímavé výstupy, ktoré boli následne prezentované pred celým publikom. Prínosná bola aj spätná väzba na prezentované úlohy nielen od lektorov, ale aj od účastníkov.  Vzájomné konštruktívne dialógy, nachádzanie riešení problematických tém, to všetko prispelo k prehĺbeniu poznatkov účastníkov v oblasti problematiky výskumných infraštruktúr. 

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na intranete CVTI SR. Informácie z podujatia budú tlmočené zamestnancom CVTI SR zapojeným do plnenia projektu ResInfra@DR.

Správu vypracovala: Ing. Mgr. Anna Krivjanská                            ......................................

Súhlasím so zverejnením správy na internete
Ing. Ľubomír Bilský                               .....................................

Ing. Mgr. Anna Krivjanská                    ....................................

JUDr. Viera Petrášová                          .....................................

Ing. Rastislav Baďura                            .....................................

Dátum: 2.5.2018

Správu schválil:  prof. RNDr. Ján TURŇA, CSc., generálny riaditeľ  ......................................